**Erezia lumii de mâine**

*Costel Zăgan*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

E-Learning în arte poetice XXI

TIC în Patul lui Procust

TAC în Subterana lui Dostoievski

Mass şi Multimedia tăcerii

Te cunosc deci exişti

Mă cunoşti deci exist

(şi tu

drăguţule cititoriule

frate ale meu

de dincolo de cuvinte

şi cifre)

alo

0 1

alo

1 0

KBS

nu

fugi

nu-i vorba

de KGB

nici

CIA

ori

Serviciul

Secret

al

Mioriţei

Naţionale

Citeşte şi următorul vers

N-am părăsit totuşi Galaxia Gutenberg

Arca lui Noe

are

un nou pseudonim

Societatea Cunoaşterii

versus

Universul Ignoranţei Omnipotente

din

Ograda Contemporană

Care pe care

Play boy contra Plaiul cu boii lui Nicolae Grigorescu

95 la sută eu sunt voi

5 la sută voi sunteţi eu

iar

sută la sută-i lumea

adică

Singurătatea de cursă infinită

a Lui Dumnezeu

Softul afectiv al poetului

a fost introdus

în

Calculatorul lui Dumnezeu

Restu-i Shakespeare

poezie de Costel Zăgan din Erezii de-o clipă II (13 septembrie 2018)